**VISOKI KAZNENI SUD REPUBLIKE HRVATSKE**

**RKP 10960**

**OBRAZLOŽENJE OPĆEG DIJELA FINANCIJSKOG PLANA**

**PRIHODI I PRIMICI**

Ukupno planirani prihodi za 2024. godinu iznose 1.737.046,00 eura, u 2025. godini 1.742.085,00 eura i u 2026. godini 1.744.823,00 eura, a financirat će se isključivo iz prihoda Državnog proračuna, izvor 11. U navedenim iznosima očekuje se ostvarenje prihoda u narednom trogodišnjem razdoblju jer su u istim iznosima odobreni dostavljeni limiti.

**RASHODI I IZDACI**

Ukupno planirani rashodi za 2024. godinu iznose 1.737.046,00 eura, u 2025. godini 1.742.085,00 eura i u 2026. godini 1.744.823,00 eura**.**

Planirana sredstva za isplatu božićnice i regresa za 25 službenika i namještenika iznose 24.026,00 eura, jubilarne nagrade 5.000,00 eura, naknade za bolovanja duža od 90 dana, smrtne slučajeve i novorođenu djecu u procijenjenom ukupnom iznosu od 5.000,00 eura.

Najveći planirani rashod je za intelektualne i osobne usluge u iznosu od 148.000,00 kn, slijede rashodi za zakupnine za fotokopirne uređaje i printere koje nije bilo moguće nabaviti kupnjom istih od strane Ministarstva pravosuđa i uprave, već će za uslugu zakupa istih biti potrebno osigurati 20.000,00 eura. U prijedlogu financijskog plana za sve tri godine planirana su sredstva za energiju, za nabavu goriva za grijanje u godišnjim iznosima od 50.000,00 eura.

Za potrebe pravosudnih dužnosnika, službenika i namještenika bit će potrebno nabaviti dodatnog uredskog namještaja, komunikacijske opreme i opreme za održavanje i zaštitu u prostorije koje su dane na korištenje Visokom kaznenom sudu RH. Budući da je zatečeni namještaj, preuzet od vlasnika zgrade na adresi Savska 62 Zagrebačke banke d.d., star i dotrajao, planirano je nabaviti istog u iznosu od 58.000,00 eura.

**PRIJENOS SREDSTAVA IZ PRETHODNE I U SLJEDEĆU GODINU**

Visoki kazneni sud Republike Hrvatske ne planira prenositi sredstava iz prethodnih godina u sljedeće.

**UKUPNE I DOSPJELE OBVEZE**

Stanje ukupnih i dospjelih obveza korisnika na dan 31. prosinca prethodne godine i na dan 30. lipnja tekuće godine iznosi, kako slijedi:

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | **114.148,17 eura** | **112.906,97 eura** |
| Dospjele obveze |  |  |